পশ্চিমবঙ্গের ইতিহাসে সত্তর দশক যে-বর্শাফলক নিয়েই হাজির হোক না কেন, আমার কাছে সে প্রাথমিক বিখ্যাত পুরুলিয়া-ভ্রমণের জন্যে। বাড়ির ছোট ছেলেটাকে স্কুলের পরীক্ষা-শেষে উদ্বাস্তু বাপ-মায়েরএই ছিল বচ্ছরকার উপহার — সঙ্গে করে হাওড়া-চক্রধরপুর সারারাত্রিব্যাপী ঢিকির-ঢিকির প্যাসেঞ্জারে পুরুলিয়া ঘুরিয়া আনো। কেননা, সেখানে আমার বড়দা জুতোর দোকানে সেলসম্যান এবং ওপরের চার ভাই তার ঘাড়ে চেপে মানুষ হচ্ছে। তো, সেটা দাদাদের সঙ্গে বন্ধুত্বের নবীকরণও; বাড়ন্ত বয়েসের সবাই, প্রতি বছর নতুন করে আলাপ-পরিচয় করতে হতো।